Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 6. melléklet a 96/2011. (X. 17.) VM rendelethez
Paragraph Index: 499

b) A homoki határ termõhelyeken talajvédelmi okokból a fafajcserével járó szerkezetátalakítás elhagyható. 5.3. Nem védett, Natura 2000 rendeltetésû erdõk 5.3.1. Az erdõtervezés során biztosítani kell a kedvezõ természetvédelmi helyzetû, közösségi jelentõségû, illetve kiemelt közösségi jelentõségû, jelölõ erdei élõhelyek – különösen az enyves éger (Alnus glutinosa) és magas kõris (Fraxinus excelsior) alkotta ligeterdõk (91E0), illetve az illír bükk-erdõk (91K0) és az illír gyertyános-tölgyesek (91L0) – kiterjedésének, szerkezetének, fajkészletének, valamint természetességi állapotának megõrzése, illetve a lehetõségek szerinti bõvítése, javítása érdekében szükséges intézkedéseket. 5.3.2. A Natura 2000 elsõdleges rendeltetésû erdõkben törekedni kell az erdõborítás minél folyamatosabb fenntartására. Ezt a védelmi célok, és az erdõ természeti állapota függvényében magasabb vágásérettségi kor meghatározásával, hosszabb véghasználati idõszakú fokozatos felújítóvágás, vagy szálalóvágás alkalmazásával, a tarvágás végrehajtásának térbeli és idõbeli tagolásával, illetve folyamatos erdõborítást, vagy az arra való átállást szolgáló üzemmódú erdõgazdálkodással lehet elérni. 5.3.3. A hozamvizsgálat és a véghasználatok tervezése során törekedni kell arra, hogy a nagyobb, összefüggõ Natura 2000 területeken, vagy azok környezetében mindig legyen idõs, lehetõség szerint természetes, természetszerû vagy származék erdõ, vagy azokból visszahagyott hagyásfa csoportok. 5.4. Egyéb védelmi rendeltetésû erdõk Az erdõtervezési körzetre vonatkozó speciális erdõtervezési szempont nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes